[{"text_idx": "#000000", "text": "Erasmus + en Tuluzo: por plej bonaj praktikoj en instruado"}, {"text_idx": "#000001", "text": "Akiri \u201cplej bonajn praktikojn en instruado\u201d kaj apliki ilin unuavice en esperanto-instruado, jen la celo kaj titolo de trejnado kiun instigis juna skipo da aktivuloj de C\u0302EJ (C\u0302eka Esperanto-Junularo) kunlabore kun TEJO kaj pluraj lokaj organizaj\u0302oj el Hispanio, Italio, Pollando kaj Francio."}, {"text_idx": "#000002", "text": "Danke al tiu projekto, kiun financas Eu\u0306rop-Unio pere de sia programo Erasmus+, 15 junuloj engag\u0302ig\u0302is en internacian instruistan trejnadon kiu dau\u0306ros g\u0302is la somero 2018."}, {"text_idx": "#000003", "text": "La projekto startis en Italio, kie okazis unua organiza renkontig\u0302o inter la partneraj organizoj por prepari la sekvajn trejnsesiojn. La trejnado mem ekis en Pollando, kun la unua trejnsesio dum la jarfina renkontig\u0302o JES. Dum pluraj tagoj, c\u0302irkau\u0306 15 junuloj eklaboris sub la gvidado de du trejnistoj."}, {"text_idx": "#000004", "text": "Nia amika asocio Esperanto-Kultur-Centro de Tuluzo estas unu el la partneroj engag\u0302itaj en tiu projekto. Por la dua trejnsesio, EKC invitis la partoprenantojn en Tuluzon g\u0302ui samokaze la trejnadon kaj la paralele organizitan eventon SemEo (Semajno de Esperanto)."}, {"text_idx": "#000006", "text": "Okaze de tiu dua sesio, unu el la trejnistoj de Ins\u2019Eo gvidis parton de la sesio (vd. foto). La tuta sesio tus\u0302is tre diversajn temojn kaj aspektojn de lingvoinstruado: kursoplanado, la KER, uzado de ludoj didaktikcele, komparo de lernolibroj, kreado de lernomaterialo, ktp... La partoprenantoj havis okazon gvidi mem preparitan provlecionon por kelkaj junuloj en rifug\u0302-centro."}, {"text_idx": "#000007", "text": "La tria kaj lasta sesio okazos en Slovakio dum SES. Ni aktivuloj de Ins\u2019Eo, kies c\u0302efa celo estas diskonigi modernajn instrupraktikojn en Esperanto, kore dankas kaj gratulas la organzantojn pro tiu iniciato, esperante ke tiaj trejnadoj ripetig\u0302os en la estonteco."}, {"text_idx": "#000008", "text": "Bonvenon sur la pag\u0302aro de Ins\u2019eo Ins'eo estas asocio kreita de kaj por Esperanto-instruistoj. G\u0302i estas ilo por tiuj, kiuj volas disvolvi instruadon pli modernan kaj profesian."}, {"text_idx": "#000009", "text": "Bonvenon sur la pag\u0302aro de Ins\u2019eo"}]